กฎกระทรวงกำหนดลักษณะของเหรียญกษาปณ์ที่ระลึกพระบิดาแห่งการค้าไทย พ.ศ. 2553

กฎกระทรวง
กำหนดลักษณะของเหรียญกษาปณ์ที่ระลึกพระบิดาแห่งการค้าไทย
พ.ศ. ๒๕๕๓[๑]
 

อาศัยอำนาจตามความในมาตรา
๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม
แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่
๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

ให้กำหนดชนิด
ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น
ๆ ของเหรียญกษาปณ์ที่ระลึกเนื่องในโอกาสถวายราชสมัญญา พระบิดาแห่งการค้าไทย แด่พระบาทสมเด็จพระนั่งเกล้าเจ้าอยู่หัว ตามบัญชีท้ายกฎกระทรวงนี้


ให้ไว้
ณ วันที่ ๙ พฤศจิกายน พ.ศ. ๒๕๕๓
กรณ์ จาติกวณิช
รัฐมนตรีว่าการกระทรวงการคลัง
หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากคณะรัฐมนตรีได้ลงมติเมื่อวันที่ ๔ พฤศจิกายน พ.ศ. ๒๕๕๑ อนุมัติการถวายพระราชสมัญญา
พระบิดาแห่งการค้าไทย แด่พระบาทสมเด็จพระนั่งเกล้าเจ้าอยู่หัว
และได้มีประกาศสำนักนายกรัฐมนตรี เรื่อง การถวายพระราชสมัญญา พระบิดาแห่งการค้าไทย
แด่พระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า ลงวันที่ ๒๙ พฤศจิกายน
พ.ศ. ๒๕๕๑ สมควรจัดทำเหรียญกษาปณ์โลหะสีขาว (ทองแดงผสมนิกเกิล) ราคายี่สิบบาท หนึ่งชนิด
ออกใช้เพื่อเป็นที่ระลึกเนื่องในการถวายพระราชสมัญญาดังกล่าว จึงจำเป็นต้องออกกฎกระทรวงนี้



























ปริยานุช/จัดทำ
๑๗ พฤศจิกายน
๒๕๕๓

ณัฐวดี/ตรวจ
๑๗ พฤศจิกายน
๒๕๕๓

ปิยะธิดา/ปรับปรุง
๑๓ กรกฎาคม ๒๕๖๑




[๑]
ราชกิจจานุเบกษา เล่ม ๑๒๗/ตอนที่ ๗๐ ก/หน้า ๒๗/๑๖ พฤศจิกายน ๒๕๕๓